Buyuk Britaniya Ukrainaga “Mastiff” yoki “Jackal” zirhli mashinalarni yuboradi

Buyuk Britaniya Mudofaa vazirligi “Mastiff” yoki “Jackal” zirhli mashinalarni Ukrainaga berish rejalarini ishlab chiqmoqda. Bu haqda “The Times” xabar berdi.
Ma'lum qilinishicha, transport vositalari “sezgir uskunalar”dan mahrum bo'ladi. Britaniya harbiylari ukrainalik jangchilarni tayyorlash uchun qo'shni davlatlardan biriga jo'natiladi. Shuningdek, yaqin orada Britaniya harbiy yordamning yangi partiyasi, ya'ni tankka qarshi qurilmalar va zenit-raketalarni Ukrainaga yuborishi qayd etilgan.
“Mastiff”
“Mastiff” Amerikaning Cougar zirhli mashinasining britancha varianti bo'lib, patrul uchun mo'ljallangan. Britaniya armiyasida undan 2006 yildan beri foydalanib kelinadi. Hozirda 300 ga yaqin mashina ekspluatatsiyada bo'lib, ular quyidagi xususiyatlarga ega:
Shuni ta'kidlash kerakki, “Mastiff”ning ikkita versiyasi mavjud, Ukraina ikkita versiyadan qaysi birini olishi noma'lum.
“Jackal”
“Jackal” — Britaniyaning zirhli razvedka va patrul mashinasi. Tezlik va manevr qobiliyati ustuvor bo'lgan vaziyatlarda o't ochishga mo'ljallangan. U quyidagi xusisiyatlarni o'z ichiga oladi:
Transortning jangovar qismlari takomillashtirilgan “Jackal 2” versiyasi ham mavjud.
Avvalroq AQSh o'n yillar avval yashirin ravishda sotib olingan Sovet Ittifoqida ishlab chiqarilgan havo mudofaa tizimlarining bir qismini Rossiyaning havo va raketa hujumlarini qaytarishda Ukraina harbiylarini qo'llab-quvvatlash uchun yuborishi xabar berilgandi.